О Б Щ И Н С К И  С Ъ В Е Т  Б О Л Я Р О В О,  О Б Л А С Т  Я М Б О Л
П Р О Т О К О Л  № 40
Днес 17.09.2026 година от 09,30 часа в заседателната зала на община Болярово, намираща се на пл. ”Девети септември” № 4 се проведе четиридесетото заседание на Общински съвет Болярово. 
От общо 11 общински съветници присъстваха 11. Отсъстващи: няма. На заседанието присъстваха кмета на общината г-н Христо Христов, секретаря г-жа Мария Чанева, специалисти от общинската администрация, кметове и кметски наместници, директори на училища и детски градини, управители на социални заведения, представители на медии.

Председателят на ОбС Красимир Григоров откри заседанието на ОбС Болярово при следния 


Дневен ред:
1. Докладна записка, относно Приемане бюджета на община Болярово за 2026 година

         Докладва: Христо Христов - кмет на общината

2. Докладна записка, относно Приемане на актуализирана бюджетна прогноза за местните дейности за периода 2027- 2029 г. на община Болярово

         Докладва: Христо Христов - кмет на общината

3. Докладна записка, относно Одобряване отчета за разходите за командировки на кмета на общината и председателя на Общински съвет за третото тримесечие на 2026 година

         Докладва: Христо Христов – кмет на общината

4. Докладна записка, относно Предложение на областен управител на основание чл. 198в, ал. 6 от Закона за водите за разглеждане на въпроси от „Асоциация по В и К на обособена територия обслужвана от „В и К” ЕООД Ямбол” на редовно заседание на 29.09.2026 г. на Асоциацията и съгласуване на позиция и мандат от Общински съвет на представителя от община Болярово по въпросите от дневния ред







Докладва: Христо Христов – кмет на общината
5. Докладна записка, относно Информация за готовността за учебната 2026/2027 година

    



          Докладва: Нина Терзиева – зам. кмет на общината

6. Докладна записка, относно Отпускане на еднократна помощ на нуждаещи се граждани от община Болярово




                     Докладва: Христо Христов – кмет на общината

7. Докладна записка, относно Продажба на имот – частна общинска собственост в гр. Болярово, ул. „Никола Вапцаров“№ 3, вх. Б, ет. 3, ап. 9

Докладва: Христо Христов – кмет на общината

8. Докладна записка, относно Продажба на съсобствен недвижим имот – частна общинска собственост, представляващ поземлен имот с идентификатор № 83051.501.307 по кадастралната карта на с. Шарково, община Болярово

Докладва: Христо Христов – кмет на общината

9. Докладна записка, относно Приемане на  Правила за етично поведение и представителство на интереси в Общински съвет – Болярово и Правила за представителство на интереси и провеждане на лични срещи с външни организации в Общински съвет – Болярово




     

    Докладва: Мария Тодорова – Председател на комисия 

10. Докладна записка, относно Представяне на актуализиран годишен план за дейността на звено „Вътрешен одит“ в община Болярово за 2026 г. за сведение






Докладва: Христо Христов – кмет на общината
11. Изказвания, питания, становища и предложения на гражданите
Предложение по дневния ред направи кмета на Общината г-н Христо Христов.

Христо Христов – кмет на общината – уважаеми г-н Председател, дами и господа общински съветници, колеги кметове и кметски наместници, представители на учебните заведения, социалните, колеги от администрацията, предлагаме на вашето внимание още 1 докладна записка, която да бъде включена за разглеждане в дневния ред на днешното заседание, а именно:
1. „Докладна записка, относно Предложение за определяне на представител на община Болярово за участие в насроченото извънредно общо събрание на акционерите на МБАЛ „Свети Пантелеймон“ АД гр. Ямбол на 30.10.2026 г. от 11,00 часа при дневен ред публикуван на интернет страницата на Търговския регистър към Агенция по вписванията и за съгласуване позиция и мандат на представителя на общината по въпросите от дневния ред“. 
Получено е писмо от директора на болницата „Свети Пантелеймон“ гр. Ямбол за свикване на извънредно общо събрание на акционерите и взимане на решение за участие на представител от община Болярово на който да бъде съгласувана позиция и мандат. По принцип нашият дял е много малък, но така или иначе имаме право на участие. 

Моля, за разбиране от Ваша страна настоящата докладна записка да бъде включена и обсъдена в дневния ред на днешното заседание. Благодаря Ви. 
Председателят подложи на гласуване направеното предложение за допълнение на дневния ред, като бъдат включена още 1 точка, предложена от г-н Христо Христов.

Гласували: 11 “за”                               0 “против”; 


0 “въздържали се”  

Други предложения за изменения и допълнения не се направиха и след произведеното гласуване с 10 гласа “за” беше приет следния

12. Изказвания, питания, становища и предложения на гражданите
По точка 1 от дневния ред, относно Приемане бюджета на община Болярово за 2026 година, докладва: Христо Христов – кмет на общината.
Красимир Григоров – председател на ОбС – уважаеми колеги, докладната записка беше разгледана в комисията по бюджет и финанси, г-н Христов даде доста подробна информация, но преди това предоставям думата на председателя г-жа Ганева, за да ни запознае със становище на комисията. 

Веселина Ганева – председател на ПК – уважаеми г-н Председател, г-н Христов, г-жо Чанева, колеги, кметове и кметски наместници, дами и господа, първа точка от дневния ред, беше разгледана от първа постоянна комисия. Действително това е една от най-важните точки и за годината. Независимо, че през 2026 г. работихме в условия на удължен бюджет на 31.07.2026 г. бюджета на РБ беше обнародван в ДВ и следователно общините също, трябва да приемат своите бюджети. Съгласно чл. 21, ал. 1, т. 6 от Закона за местното самоуправление и местната администрация Общинския съвет, приема и изменя годишния бюджет на общината, осъществява контрол и приема отчета за изпълнението му, а чл. 52, ал. 1 от същия закон гласи, че Общинския съвет приема самостоятелен бюджет на общината, извън републиканския, на основата на собствени приходоизточници и субсидии от държавата, разпределени между общините по критерии определени със закон. За 2026 г. Като цяло бюджета на общината по прихода достига 10 670 000 евро и е с 2 095 635 евро повече спрямо първоначалния бюджет за 2025 г. Приложени са и мнго справки към самата докладна записка. Състои се от предоставени от Централния бюджет субсидии и други трансфери в размер на 6 938 959 евро, собствени приходи 1 196 199 евро и преходен остатък от 2025г. 2 534 842 евро. Бюджетните взаимоотношения с Централния бюджет за 2026 г.,в размер на 6 938 959 евро са което е със 654 232 евро повече спрямо 2025 г.  Собствените приходи в размер на 1 196 199 евро са  със 54 687 евро повече от предходната година, в т.ч. данъчни 163 770 евро и неданъчни 1 032 429 евро. В края на бюджетната 2025 година  общината приключи с преходен остатък по банкова наличност в размер на   2 555 492 евро. В плана на разходите най-голям дял заема функция “Социално осигуряване и грижи” –37%, следвано от функция “Образование” 16%,  “Общи държавни служби” – 14%, функция “Благоустрояване и комунално стопанство” – 13%, функция “Икономически дейности и услуги”–10%, функция “Почивно дело и култура” – 6%, функция  “Отбрана и сигурност” – 2% и Резерв от 2%. Проекта на бюджета беше предоставен на публично обсъждане от местната общност, което се проведе на 27.08.2026 г.

Инвестиционната програма е упомената в Приложение № 3 към докладната записка. Средствата по нея, трябва да бъдат усвоени до края на годината, както ни обясни г-н Христов. Становището на комисията е, да бъде приета докладната записка в този вед, заедно с проекто решенията към нея. Благодаря.

Христо Христов – кмет на общината – уважаеми дами и господа общински съветници, колеги кметове и кметски наместници, представители в залата, това е първият бюджет, който приемаме в евро. От председателя на комисията бяха изложени основните данни и параметри. Основно трябва да се узакони бюджетната рамка. Това е един бюджет, който може би над 70% вече е изхарчен и реално в оставащите около 3 месеца и половина, трябва да бъдат изразходени и останалите пари. За тази година новото и специфично е, спрямо изискванията на МФ, че всички заложени средства в инвестиционната програма до 31 декември, трябва да бъдат изхарчени и отчетени в Министерството на финансите. До сега имаше възможност при сключени договори и изпълнение на строителството, ако обектите не могат да бъдат завършени парите да останат за следващата година. В оставащите месеци до края на 2026 г. ни предстои огромна работа, защото трябва да усвоим средствата. 

Както всяка година най-голям дял от средствата са заложени за социалното осигуряване – 37%, за образованието са 16%, общи държавни служби 14% и останалите са вече по-малко. Разбираемо е защо процента в социалната сфера е най-голям, поради многото социални услуги, които имаме – продължаваме да ги надграждаме и обновяваме.
По капиталовата програма средствата основно са разпределени около сградния фонд, като ремонт на читалища, кметства, както и в улиците. Отделени са средства за инфраструкурата – водоснабдяване и пътища. Вече са ясни и обектите за 2027 година, който сме изпратили в МРРБ. За голяма част от обектите в КП за 2026 г. са обявени обществени поръчки, очакваме до октомври да се изберат и изпълнители и да започнем работа. Разчитам на една стегната организация и на подкрепата на колегите кметове и кметски наместници по отношение на контрола, който трябва да се осъществява, когато се работи на обектите. По текущите разходи, които имаме да изпълняваме, засега малко с местните дейности имаме изоставане и причините може би са две. Първо, забави се процеса с изпълнението на добива на дълва за местното население, но вече има избрани изпълнители и се работи. Ще се опитаме да се разплатим и със всички контрагенти, основни свързани с проектите. През следващата година ще има възможност да се работи и по МИГ Елхово-Болярово. Приканвам Ви да бъдете по инициативни, защото ще има и финансиране. Като друга инвестиция мога да кажа, че е одобрен за саниране един от жилищните блокове гр. Болярово, които подадохме преди време. Става въпрос за блок  № 31 – имаме сключено споразумение и финансирането е осигурено. Предстои предедура за избор на изпълнител. 
Също така за големите обекти по които ще се работи  през 2027 г. от инвестиционната програма са втори етап на водоснабдяването в с. Попово, Малко Шарково, Стефан Караджово, първи и втори етап на водоснабдяване в с. Голямо Крушево; четвъртокласен път Малко Шарково – Шарково. Очертава се да има огромно строителство на тероторията на общината. Надявам се да успеем да се справим.
Успоредно с този бюджет, който днес се разглежда ще започнем и подготовката за бюджета за 2027 г. Апелирам, ако имате предложения да ги отправяте към общинската администрация. Това мога да кажа кацо цяло за бюджета и инвестиционната програма, както и предстоящото занапред.

При възникнали въпроси и предложения, можете да ги поставяте. Благодаря.

Други мнения не бяха изказани и ОбС взе Решение № 450 На основание чл. 21, ал. 1, т. 6 и чл. 52, ал. 1 от ЗМСМА и във връзка с разпоредбите на ЗДБРБ за 2025 г., ПМС № 28/2025 г.  за изпълнение на ЗДБРБ за 2025 г. и Наредба № 4 за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на бюджета на община Болярово, Общински съвет Болярово
Р Е Ш И:
І. На основание чл. 94, ал. 2 и ал. 3 и чл. 39 от Закона за публичните финанси приема бюджета за 2026 г., както следва:

1. По приходите в размер на 10 670 000 евро ( Приложение № 1 ) в т.ч.:


1.1. Приходи за делегирани от държавата дейности в размер на 6 963 777 евро 


в т.ч.:


1.1.1. Обща допълваща субсидия  в размер на 5 429 259 евро;


1.1.2. Преходен остатък от 2025 г. в размер на 1 555 168 евро, разпределен съгласно Приложение № 4;

1.1.4. Временно съхраняване на чужди средства
- 
    20 650 евро;


1.2. Приходи за местни дейности в размер на 3 706 223 евро


в т.ч.:


1.2.1. Данъчни приходи в размер на 163 770 евро;


1.2.2. Неданъчни приходи в размер на 1 060 039 евро;


1.2.3. Целева субсидия за финансиране на капиталови разходи за местни дейности в размер на 838 200 евро; 


1.2.4. Обща изравнителна субсидия в размер на  671 500 евро в т.ч.:


- обща изравнителна субсидия



-
  553 700 евро;


- трансфер за зимно поддържане и снегопочистване
-
    63 800 евро;


- трансфер за други целеви разходи за МД

-
    54 000 евро

1.2.5. Предоставени трансфери 



-
  - 27 610 евро; 

1.2.6. Преходен остатък 




-         1 000 324 евро

2. По разходите в размер на 10 670 000 лв., (разпределени по функции, групи, дейности и параграфи, съгласно Приложение № 2 ) в т.ч.:


2.1. За делегирани държавни дейности в размер на 7 227 877 евро.


от тях:


2.1.1. От държавни трансфери
 
                    -

5 429 259 евро;


2.1.2. От преходен остатък ДД


                    -

1 534 518 евро;


2.1.3. Дофинансиране от местни приходи                     -
   
   264 100 евро;


2.2. За местни дейности в размер на 3 442 123 евро

 3. Приема актуализирана Инвестиционната програма, съгласно приложен поименен списък  (Приложение № 3 – ПИ-4).


4. Определя второстепенни разпоредители на делегирани бюджети за 2026 година:


4.1. СУ “Д-р Петър Берон” гр. Болярово


4.2. ОУ “Ст. Караджа” с. Ст. Караджово


4.3. Общинско социално предприятие за озеленяване и благоустрояване

5. Приема разчет за разходите по бюджета за 2026 г.:

5.1. Собствен бюджет - Болярово

                  -        
9 517 130 евро;


5.2. СУ “Д-р Петър Берон” гр.Болярово
                  -
  
   803 756 евро;


5.3. ОУ “Ст. Караджа” с.Ст. Караджово

       -
  
   319 114 евро


5.4. Общинско социално предприятие за озеленяване и благоустрояване  -  30 000 евро.

6. Приема разпределението на преходния остатък от 2025 г. по функции, съгласно Приложение № 4 
7. Приема следните лимити за разходи:

7.1. Средства за работно облекло на работниците и служителите в размер до 220 евро на едно лице.

7.2. Средствата за социално-битово и културно обслужване на персонала в размер до 3 на сто от утвърдените разходи за основни заплати на лицата,  назначени по трудови правоотношения съгласно ПМС  № 102/2026 г. за изпълнение на държавния бюджет за 2026г.


7.3. Представителни разходи за кмет на общината в размер на 5 300 евро ( до 3% от издръжката на Общинска администрация).

7.4. Помощи по решение на общински съвет в размер на 30 000 евро, в т.ч. за новородени деца по 150 евро.


7.5. Приема среден месечен оклад за един обяд на ден на ученик в общообразователните училища в общината в размер до 2,50 евро.


7.6. Приема среден месечен оклад за един храноден в целодневните детски градини в размер до 3,00 евро.


7.7. Приема разчет за целеви разходи за допълнително заплащане на  лекарските практики в Болярово, Мамарчево, Воден и Стефан Караджово в размер на 150 евро месечно.


7.8. Средства за изплащане на транспортни разноски на пътуващия персонал от местоживеене до месторабота и обратно, както следва:


7.8.1. За функция „Образование“ в размер на 100% от действително извършените разходи;


7.8.2. За всички останали функции – в размер на 90%


7.8.3. Утвърждава по предложение на ръководителите на бюджетните звена поименен списък на лицата по т. 7.8.


8. Утвърждава разчети за субсидии на организации с нестопанска цел, както следва:


8.1. Читалище “Възраждане” гр.Болярово


-
   101 160 евро


8.2. Читалище “Ст.Караджа” с.Ст. Караджово

-
     11 240 евро


8.3. Читалище “Светлина” с.Мамарчево


-               11 240 евро


8.4. Читалище “Ана Маймункова” с.Воден


-               11 240 евро


8.5. Читалище “Н.Й.Вапцаров” с.Попово


-               11 240 евро


8.6. Читалище “Просвета” с.Г. Крушево


-
     11 240 евро


8.7. ФК „Ботев“ Болярово




-
     20 000евро
9. Определя шестдесет и седем /67/ бройки численост на персонала в общинската администрация, в.т.ч.:


9.1. Петдесет (50) бр. със средства за заплати по §01-00 в размер на 668 000      евро  за сметка на трансфера по единния разходен стандарт;


9.2. Седемнадесет  (17)  дофинансирани бройки със средства за заплати по §01-00 в размер на 146 000 евро за сметка на общински приходи;

10. Кметът на общината да състави длъжностно разписание в рамките на средствата за заплати по т.9.1 и 9.2, съответно за делегираната и дофинансирана дейност и съобразно приетата структура на общинската администрация.


11. Определя максимален размер на новите задължения за разходи, които могат да бъдат натрупани през 2026 година в размер на 1 100 145 евро (15% от средногодишния размер на отчетените разходи за последните четири години).

12. Определя максимален размер на ангажиментите за разходи, които могат да бъдат поети през 2026 г. в размер на 3 667 152 евро (50% от средногодишния размер на отчетените разходи за последните четири години).

13. Определя размера на просрочените вземания, които се предвижда да бъдат събрани през 2026 година в размер  на 161 611 евро. За текущата година общината няма просрочени задължения.

14. Определя максималния размер на общинския дълг към 31.12.2026 г. 174 834 евро.

15. Одобрява индикативен годишен разчет за сметките за средства от Европейския съюз, съгласно Приложение № 6.
16. Одобрява актуализирана бюджетна прогноза за местните дейности с показатели за 2026г., проектобюджет за 2027г.  и прогнозни показатели за 2028г. и 2029г. по приходите, помощите, даренията, бюджетните взаимоотношения и финансирането и по разходите, съгласно Приложение № 5

17. Оправомощава кмета на общината да извършва компенсирани промени:

17.1. В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност.

17.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.

17.3. В разходната част на бюджета за сметка на резерва за непредвидени и/или неотложни разходи.

18.  Възлага на  кмета на общината:

18.1. Да определи и утвърди бюджетите на второстепенните разпоредители с бюджетни кредити;

18.2. Да информира ОбС в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

18.3. Да включва информацията за извършените промени в тримесечните отчети и обяснителните записки към тях.

18.4. Да разработи детайлен разчет на сметките за средства от ЕС по отделните общински проекти, в съответствие с изисквания на съответния Управляващ орган и на МФ.

19. Упълномощава кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от ЕС и по други международни програми включително и на бюджетни организации, чиито бюджет е част от общинския.

19.1. За всеки отделен случай кметът на общината определя или договаря срока на погасяване на заемите в съответствие с условията на финансиращата програма, но не по-късно от края на годината.

19.2. При предоставянето на временни безлихвени заеми от временно свободни средства по общинския бюджет да се спазват изискванията на чл.126 от ЗПФ.

19.3. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на общински съвет.

20. Упълномощава кмета:

20.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на ЕС и на други донори, по национални програми и от други източници за реализиране на годишните цели на общината за изпълнение на общинския план за развитие.

20.2. Да кандидатства за средства от Централния бюджет и други източници за финансиране и съфинансиране на общински програми и проекти.

21. Приема за сведение Протокола от публичното обсъждане, съгласно   Приложение № 7.

ІІ. На основание чл. 44, ал. 1, т. 5 и т. 7 от ЗМСМА, задължава кмета да организира изпълнението на общинския бюджет и решението на ОбС и да разработи и представи бюджета в срок  до един месец след приемането в МФ и Сметна палата.

ІІІ. На основание чл. 137, ал. 2 от Закона за публичните финанси задължава кмета на общината да представи в общинския съвет информация за текущото изпълнение на бюджета, сметките за средства от ЕС за полугодието и на основание чл.137, ал.6 от ЗПФ да информира местната общност за изпълнението на бюджета по ред, определен от ОбС Болярово.

ІV. На основание чл. 44, ал. 1, т. 18 от ЗМСМА задължава кмета на общината да изпраща на ОбС административни актове, както и договорите и техните изменения и допълнения издадени в изпълнение на приетите решения на ОбС в тридневен срок от издаването или подписването им.
Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев

По точка 2 от дневния ред, Приемане на актуализирана бюджетна прогноза за местните дейности за периода 2027- 2029 г. на община Болярово, докладва: Христо Христов - кмет на общината.
Красимир Григоров – председател ОбС – уважаеми колеги, докладната записка беше подробно разгледана в първа постоянна комисия, предоставям думата на г-жа Ганева за да ни запознае със становището на комисията.
Веселина Ганева – председател на ПК – Съгласно изискванията на закона за публичните финанси, в бюджетната прогноза се включват прогнози за общинските сметки, средствата от ЕС по основни показатели, динамиката и състоянието на общинския дълг и дълга гарантиран от общината. Според чл. 83, ал. 1 от Закона за публичните финанси,  бюджетната прогноза на община Болярово е разработена на база указанията на МФ, дадени с писмо БЮ-4 от 24.08.2026 г., допусканията за развитието на региона, общински стратегии и прогнози за развитие на общината и предложения от местната общност. Планирането  на собствените приходи през следващите три години се извърши на база оценка и анализ на събираемостта им за предходните години. Особено внимание е обърнато на постъпленията от продажба на тези нефинансови активи, които имат непостоянен характер. При разработване на трансферите за местни дейности и целевата субсидия за капиталови разходи се заложиха одобрените със ЗДБРБ за 2026 г. размери. Разходната част на местните дейности е изготвена в съответствие с общите изисквания и насоки за разработване на бюджетните прогнози, дадени с указанията на МФ, действащите закони и подзаконови нормативни актове, задълженията, произтичащи от решения на общинския съвет, както и договорни отношения. Становището на комисията е, докладната записка да бъде приета в този й вид, заедно с проекто решенията към нея. 
Други мнения не бяха изказани и ОбС взе Решение № 451 На основание                чл. 21, ал. 2  от  ЗМСМА, Общински съвет Болярово
Р Е Ш И:


1. На основание чл. 82, ал. 2 от Закона за публичните финанси и чл. 16, ал. 6 от Наредба № 4, приема актуализирана средносрочна бюджетна прогноза за местните дейности за периода 2027 – 2029 година, съгласно Приложение № 8.


2. На основание чл. 44, ал. 1 от ЗМСМА задължава кмета на общината да организира изпълнението на решението на Общинския съвет.

Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев

По точка 3 от дневния ред, относно Одобряване отчета за разходите за командировки на кмета на общината и председателя на Общински съвет за третото тримесечие на 2026 година, докладва Христо Христов - кмет на общината.
Красимир Григоров – председател ОбС – уважаеми колеги, отново докладната записка беше разгледана от първа постоянна комисия, предоставям думата отново на                г-жа Ганева за становище.
Веселина Ганева – председател на ПК – благодаря г-н Председател, това е процедурна докладна записка, която разглеждаме на всяко тримесечие. Свързана е с Наредбите за командировки в страната на председателя на ОбС и кмета на общината. Разходите за командироването на тези лица се изплащат въз основа на представени документи, изискващи се по тази наредба. Комисията ни няма забележки. Становището на комисията е, докладната записка да бъде приета, заедно със съпътстващите я решения.

Други мнения не бяха изказани и ОбС взе Решение № 452 На основание              чл. 21, ал. 2 от ЗМСМА, Общински съвет Болярово
Р Е Ш И:
1.  На основание чл. 8, ал. 4 от Наредбата за командировките в страната одобрява отчета за разходите за командировки на кмета на общината за третото тримесечие на 2026 г. в размер на 22.00 евро. 

Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев

По точка 4 от дневния ред, относно Предложение на областен управител на основание чл. 198в, ал. 6 от Закона за водите за разглеждане на въпроси от „Асоциация по В и К на обособена територия обслужвана от „В и К” ЕООД Ямбол” на редовно заседание на 29.09.2026 г. на Асоциацията и съгласуване на позиция и мандат от Общински съвет на представителя от община Болярово по въпросите от дневния ред, докладва: Христо Христов – кмет на общината.
Красимир Григоров – председател на ОбС – уважаеми колеги, докладната беше разгледана от втора постоянна комисия. Предоставям думата на г-н Трифонов, за да изрази становището на комисията.
Йордан Трифонов – председател на ПК – уважаеми г-н Председател, г-н Кмете,            г-жо Чанева, дами и господа, втора постоянна комисия разгледа точка № 4 от дневния ред. Видно от материала, получено е писмо от председателя на асоциацията за насрочване на общо събрание на 29.09.2026 г. като е посочена е резервна дата, дневния ред е общо 6 точки. Докладната записка е много подробна, придружена е и с проекти на решенията. Нямаме забележки. Становището на постоянната комисия е, докладната записка да бъде приета с предложените решения.

Други мнения не бяха изказани и ОбС взе Решение № 453 На основание                 чл. 21, ал. 1, т. 15 от ЗМСМА, Общински съвет Болярово
Р Е Ш И:
1. На основание чл. 198е, ал. 3 от Закона за водите, задължава кмета на община Болярово Христо Христов да участва на редовното Общо събрание на  Асоциация по В и К на обособена територия обслужвана от „В и К” ЕООД Ямбол на 29.09.2026 г. от 14,00 ч. и с резервна дата съгласно чл. 10, ал. 5, т. 6 от ПОДАВИК – 27.10.2026 г. при същия дневен ред и да гласува „За приемане” на изпратените и предложени проекто - решения на общото събрание на Асоциация по В и К на обособена територия „Асоциация В и К –Ямбол”, съгласно настоящото решение на ОбС Болярово с така определената позиция и мандат по следните точки от дневния ред:

По т. 1. Съгласно чл. 198в, ал. 4, т. 10 от Закона за водите, Общото събрание на асоциацията, приема отчет за дейността на Асоциация по В и К гр. Ямбол за 2025 г.

По т. 2. Съгласно чл. 9, ал. 2 от Правилника за организацията и дейността на асоциациите по водоснабдяване и канализация, Общото събрание на асоциацията, приема отчет за изпълнение на бюджета на асоциацията за 2025 г.

По т. 3. Съгласно чл. 198в, ал. 4, т. 9 от Закона за водите, Общото събрание на асоциацията приема бюджета на Асоциация по В и К гр. Ямбол за 2026 г.

По т. 4. Съгласно чл. 198в, ал. 4, т. 5 от Закона за водите и чл. 6.4 /д/ от Договора между АВ и К и „В и К“ ЕООД гр. Ямбол, Асоциацията по В и К, съгласува „Бизнес план за развитие и дейността по предоставяне на водоснабдителни и канализационни услуги на  „Водоснабдяване и канализация“ ЕООД гр. Ямбол за периода  2027 – 2031 година“.

По т. 5. Съгласно чл. 33а от ПОДАВИК, общото събрание на Асоциацията, одобрява подробна инвестиционна програма на В и К оператора за 2026 г.

2. На основание чл.198е, ал. 6 от закона за водите  след  заседанието на общото събрание на „Асоциация на В и К-Ямбол” областния управител, да изпрати протокола от заседанието на  председателя на ОбС Болярово за информиране на общинските съветници на община Болярово за взетите решения.

3. На основание чл. 44, ал. 1, т. 7 от ЗМСМА задължава кмета на общината да  организира изпълнението  на решенията.

Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев


По точка 5 от дневния ред, относно Информация за готовността за учебната 2026/2027 година, докладва: Нина Терзиева – зам. кмет на общината.

Красимир Григоров – председател на ОбС – уважаеми колеги, предоставям думата на г-жа Тодорова, за да изрази становището на постоянната комисия, понеже докладната записка беше разгледана от нейната комисия.
Мария Тодорова – председател на ПК – уважаеми г-н Председател, г-н Христов, г-жо Чанева, колеги общинскисъветници, кметове и кметски наместници, дами и господа, присъстващи в залата, нашата комисия подробно разгледа настоящата докладна записка. Както всички знаете на територията на нашата община функционират 2 училища и 1 детска градина с два филиала. С решение на МС през 2025 г. е приет списък на защитените училища и детски градини – трите наши учебни заведения фигурират в него. През тази учебна година в СУ „Д-р П. Берон“ гр. Болярово ще се обучават 165 ученика, в ОУ „Стефан Караджа“ с. Ст. Караджово ще бъдат 42, а в ДГ и нейните филиали децата ще бъдат 75. Виждаме, че подробно е описано как ще бъдат сформирани класовете по брой ученици. Готова е транспортната схема, относно пътуването на децата и учениците. Материално – техническата база навсякъде е добра. Обезпечени са с необходимото гориво и дърва за зимния период. В СУ „Д-р П. Берон“ гр. Болярово продължава да съществува паралелката по производство на кулинарни изделия. В гр. Болярово учебните часове ще започват от 08,00 ч., а в с. Ст. Караджово от 07,40 ч. Наложило се е във връзка с препоръки на МОН, по инициатива на родителите. Нямаме забележки. Становището на комисията е, да бъде приета докладната записка в този вид, заедно със съпътстващите я решения.
Красимир Григоров – председател на ОбС – уважаеми колеги, искам да благодаря на директорите на училищата и детската градина за поканата, която отправиха към към за първия учебен ден. Останах с отлично впечатление от самата обстановка и организацията на учебния процес. Пожелавам им ползотворна работа с децата и учениците.
Христо Христов – кмет на общината – благодаря г-н Председател, искам да споделя няколко неща по темата. Аз, също имах възможност на 15.09. да посетя двете училища и ДГ. По отношение на материалната база, знаете години наред общината полага много усилия и сме направили така, че нашите деца да се обучават при най-съвременни и добри условия. За мен остават няколко важни въпроса по отношение на възпитанието и обучението на децата – основно да се научат да четат. В статистиката, която излезе за България се посочва каква е неграмотността.  Това е основен принцип и аз апелирам към директорите на училищата да се наблегне на проблема. Освен в основните занятия, нека и в занималните се продължава работата. За мен това си остава един болен и тревожен въпрос. Знам, че политиката в предишните правителства беше да няма оставящи деца, които да повтарят класовете. Разбирам всичко, но в крайна сметка трябва да има елементарни знания и умения. Също така, смятам, че трябва да се засили и дисциплината в клас и извън класните форми. Направи ми неприятно впечатление относно облеклото на учениците за първия учебен ден. Казах го по-късно и на среща с директорката на училището в гр. Болярово. Тази забележка, трябва да бъде предадена и на класните ръководители, а не само да имат претенции за работното време. Особено пътуващите учители, трябва да поемат ангажименти и към този град, където работят. На по-късен етап ще организираме среща ръководството на общината с учителския колектив, за да изкажем тревогите си. Вероятно ще го наприм, както в училището в с. Стефан Караджово, така и в детските градини. Те са хората, които, трябва да привличат децата с отношението, условията, с храненето и т.н. Не ме разбирайте погрешно, работи се, виждам, но съм длъжен да кажа всичко това и да споделя  тревогата за възпитанието на децата. 
Благодарение на труда на директорките училищата на територията на община Болярово са запазили през тази година броя на учениците, това е много добре, защото в някои общини от област Ямбол се дофинансират паралелките.

Ще отбележа също, че СУ „Д-р П. Берон“ гр. Болярово е единственото училище в област Ямбол, което осигурява топъл обяд и закуска на децата, който се приготвя на място. Благодарение на общите ни усилия постигаме всичко това. Разбира се ще продължим да полагаме и ние необходимите грижи и усилияза по-доброто възпитание на децата. През тази учебна година ще завърши и първата паралелка с професионален профил по готварство, която отново с общи усилия,основно благодарие на директорката отново се защити и съществува. Това е много добре, че се случи и резултатите са на лице.
Разчитам на една добра и стройна организация. Пожелавам на директорите на училищата и детската градина успешна и ползотворна работа. Благодаря.

Дора Карагьозова – директор на СУ „Д-р П. Берон“ гр. Болярово – уважаеми г-н Председател, г-н Христов, общински съветници, кметове и кметски наместници и общинска администрация, понеже се обсъжда точката за готовността на учебната година, бих искала да допълня, че в интерес на учениците и заради това, че броят на желаещите да бъдат записани на целодневна организация се увеличи и от 21.09.2026 г. ще имаме втора група на целодневно обучение в начален етап. Първи и втори клас ще бъдат в едната група, а трети и четвърти в другата. Правим го с цел по-голяма ефективност на обучението следобяд, а също така имаше и доста родителски желяния и заявления. 
Относно въпроса, който се повдигна за започването на учебните занятия от 08,00 ч. , наистина анализирахме го много добре на педагогически съвет, но искам да кажа, че въпроса за това пътуващите учители да си тръгват по-рано въобще не е поставен от тяхна страна и държа да се знае. При нас работят отговорни и съветстни учители. Всички пътуват с личен транспорт и това не е проблем за тях. Обсъждаха се и други въпроси за които се изказаха и различни мнения. По принцип така трябва да бъде, когато се коментира толкова важен въпрос, трябва да се чуят всички гледни точки. Пътуващите ученици при нас са 76 и тяхното извозване сутрин и следобяд беше поставен на дневен ред. Най-важното, което мисля за по-добрата ефективност и концентрацията на учениците за започването на учебните занятия в 08,00 ч. е и кога те ще станат и ще се подготвят за училище. Наблюденията ми през тези два учебни дни са много добри, почти нямаме закъснели, за което стриктно следим и така трябва да бъде. Смятам, че идеята и организацията за започването на учебните часове в 08,00 ч. е много добра.
По отношение на облеклото, имаме изрични указания от РУО Ямбол и МОН да бъде засилен контрола. Да, вярно е на първия учебен ден учениците все още не бяха подготвени, но от вчера и днес също можете да дойдете в училище и да видите как всички саприлично облечени. Аз също имах опасения, че ще има недоволни от това, което въвеждаме, но съм много приятно изненадана, че се прие много добре от страна на учениците и те бяха напълно съгласни. Родителите също ни приветстваха за доброто решение.

Надявам се през тази година да работим повече по отношение на консултациите. Трябва да се набляга на индивидуалното обучение. Всички учители по график остават в училище. Друг е въпроса, че много трудно можем да накараме ученици, особено от гимназиален етап да остават. Относно грамотността се работи индивидуално с тях. Надявам се да покажем едни по-добри резултати в края на учебната година, когато са матурите. През тази година за първи път ще организираме държавен зрелостен изпит по професия. Съответно ДЗИ стават вече 3 на брой, вместо два. Първият е задължителният по български език и литература и втория, който се състои от две части по професия. Смятам, че нашите ученици са добре подготвени и ще успеят да ви вземат една достойна професия.
Ако, има въпроси от Ваша страна по отношение на организацията или някакви насоки целият училищен колектив сме готови  да ви изслушаме и обсъдим всяко предложение, което може да се приложи в училище. Благодаря.
Други мнения не бяха изказани и ОбС взе Решение № 454 На основание чл. 21, ал. 1, т. 23 от ЗМСМА, Общински съвет Болярово
Р Е Ш И:
1. На основание чл. 53, ал. 1 и ал. 2 и чл. 54, ал. 1, ал. 2 и ал. 3 от Закона за предучилищно и училищно образование и чл. 53 от Наредбата за финансиране на институциите в системата на предучилищно и училищно образование, ОбС Болярово одобрява информацията на общинската администрация за готовността за учебната 2026/2027 година.

Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев


По точка 6 от дневния ред, относно Отпускане на еднократна помощ на нуждаещи се граждани от община Болярово, докладва Христо Христов – кмет на общината.
Красимир Григоров – председател на ОбС – уважаеми колеги, докладната записка е разгледана и от трите постоянни комисии, затова предоставям думата на председателите, за да ни запознаят със становището на всяка комисия.
Веселина Ганева – председател на ПК – разгледахме докладната записка, нямаме забележки. Касае периода от месец юни до месец септември 2026 г. Постъпили са 13 молби за еднократно подпомагане. Същите са разгледани на заседание на комисия, назначена със заповед на кмета на общината. Включени са помощи за живородени деца, хора със здрависловни проблеми и помощи за деца от социално слаби семейства, които се дават на трите учебни заведения от общината. Мотивиран е и направения отказ. Становището на комисията е, докладната записка да бъде приета, заедно с проекто решенията към нея.

Йордан Трифонов – председател на ПК – благодаря г-н Председател, точка № 6 от дневния ред, беше разгледана от втора постоянна комисия. Становището на комисията е, докладната записка да бъде приета с приложените решения.


Мария Тодорова - председател на ПК – в ПК № 3, също разгледахме настоящата докладна записка. Ясно е, че 5 от молбите са за новородени деца. Три от молбите са за учебните заведения, относно децата и учениците в неравностойно положение ежегодно ОбС гласува еднократна помощ за тях. Нямаме допълнения или възражения. Становището на комисията е, докладната записка да бъде приета, заедно със съпътстващите го решения.


Христо Христов – кмет на общината – благодаря г-н Председател, искам да помоля към настоящата докладна записка да бъдат включени допълнително още 2 молби. Постъпиха и разбрахме за тях след провеждане на заседанията на постоянните комисии. Двете молби са от с. Попово, свързани са с тежки случаи. Първата молба е от Тина Андонова Карачовиева – предлагам сумата от 150 евро. Втората молба е на Митра Стоянова Ончева – също за сумата от 150 евро. 

Същевременно използвам и случая, да помоля директорите на учебните заведения да направят необходимата организация и максимално бързо да предоставят сумите на учениците и децата, защото наистина на места нуждата е спешна. Благодаря.

Красимир Григоров – председател на ОбС – уважаеми колеги, разбрахме от кмета за нуждата да одобрим още две молби, които той зачете. Ако, сте съгласни и нямате други възражения и мнения предлагам да преминем към гласуване, като включим и новите две молби към решенията.

Други предложения не бяха изказани и ОбС взе Решение № 455  На основание чл. 21, ал. 1, т. 23 от ЗМСМА, Общински съвет Болярово
Р Е Ш И:

І. Отпуска еднократна помощ на следните граждани:

	№
	Име, презиме, фамилия
	Адрес
	Сума в евро

	1. 
	К. Т. И.
	гр. Болярово
	150 €

	2. 
	Д. Д. С. 
	гр. Болярово
	200 €

	3. 
	А. Г. А. 
	гр. Болярово
	200 €

	4. 
	Н. И. И.
	с. Малко Шарково
	150 €

	5. 
	М. И. М
	с. Стефан Караджово
	150 €

	6. 
	Б. К. С.
	гр. Болярово
	150 €

	7. 
	СУ „Д-р Петър Берон” гр. Болярово
	гр. Болярово
	      1 500 €

	8. 
	ОУ „Ст. Караджа” с. Ст. Караджово
	с. Стефан Караджово
	800 €

	9. 
	ДГ „Здравец” и филиали
	гр. Болярово
	800 €

	10. 
	Л. Е. Я.
	с. Воден
	150 €

	11. 
	А. Х. А.
	с. Мамарчево
	200 €

	12. 
	Д. М. М.
	с. Мамарчево
	200 €

	13. 
	Т. А. К.
	с. Попово
	150 €

	14. 
	М. С. О.
	с. Попово
	150 €

	
	Всичко:
	
	       4 950 €


ІІ. Отказва еднократна помощ на следните граждани:

1. И. М. И. – гр. Болярово. Лицето е подпомагано от Общински съвет Болярово през месец март 2026 г. със сумата от 200 €. Не представя медицински документи за здравословното си състояние. 
ІII. Задължава директора на СУ „Д-р Петър Берон” – гр. Болярово, директора на ОУ „Стефан Караджа”- с. Ст. Караджово, директора на ДГ „Здравец” и филиали в срок до 15.10.2026 година да изградят комисии, които да разпределят отпуснатите средства на определените деца от социално слаби семейства и представят доклад и разходно оправдателни документи в общинската администрация.  

ІV. На основание чл.44, ал.1, т.7 от ЗМСМА задължава кмета на община Болярово да организира  изпълнението на решението на ОбС Болярово.
V. На основание чл.44, ал.1, т.18 от ЗМСМА задължава кмета на община Болярово да издаде заповед, копие от която да се предостави на  ОбС Болярово.

Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев

По точка 7 от дневния ред, относно Продажба на имот – частна общинска собственост в гр. Болярово, ул. „Никола Вапцаров“№ 3, вх. Б, ет. 3, ап. 9, докладва: Христо Христов – кмет на общината.
Красимир Григоров – председател на ОбС –  докладната записка беше разгледан отново от първа постоянна комисия, затова предоставям думата на г-жа Ганева за становище на комисията. 
Веселина Ганева – председател на ПК – постъпила е молба от г-жа Зина Илиева, която от 2022 г. живее в този апартамент. Посочена е каква е жилищната площ, трябва да отговаря на определени условия за да го закупи. Предназначението му ще бъде променено от „под наем“ на „продажба“, но това е възможно само след решение на Общински съвет. Към самата докладна записка са приложени всички необходими документи. Комисията ни няма забележки по материала. Становището на постоянната комисия е, докладната записка да бъде приета в този вид, заедно с предложените проекто решения.


Други предложения не бяха изказани и ОбС взе Решение № 456 На основание чл. 21, ал.1, т. 8 от ЗМСМА Общински съвет Болярово
Р Е Ш И:
1. На основание чл.8 ал.9 от ЗОС приема Промяна на програмата за управление и разпореждане на общинска собственост за периода м. 01.2026 г.- м. 12.2026 год. в Община Болярово, като в Приложение № 3 включва за продажба следният имот:

- самостоятелен обект в сграда с идентификатор №05284.501.168.1.21 с площ 91,68 кв.м,  намиращ се в сграда № 1, разположена в поземлен имот с идентификатор № 05284.501.168, предназначение на обекта: жилище, апартамент, прилежащи части: избено помещение № 9 с площ 7,76 кв.м. заедно с 8,144% ид.ч. от общите части на сградата с административен адрес: гр.Болярово, ул.“Никола Й.Вапцаров“ № 3, вх.Б, ет.3, ап.9 при граници на обекта: на същия етаж: 05284.501.168.20 и 05284.501.168.1.7; под обекта: 05284.501.168.1.18; над обекта: 05284.501.168.1.24.   

2. На основание чл.8, ал.10 от ЗОС, задължава Председателя на ОбС гр.Болярово да удостовери промяна в  програмата и да издаде нареждане за обнародването и във в-к “Крайгранична искра” и на интернет страницата на общината.

3. На основание чл.42 ал.2 от ЗОС прави промяна на списъка за категоризация на жилища общинска собственост по предназначението им за 2026 година приет с решение № 364/29.01.2026 год. в частта за жилище-апартаменти, находяща се в гр.Болярово, ул.”Н.Й.вапцаров” № 3, вх.Б, ет.3, ап.9, като вместо предназначение „ за настаняване под наем с установени жилищни нужди” да стане „за продажба”

4. На основание чл.47 ал.1, т.3 от ЗОС и  чл.40, ал.1 от Наредба № 10 за УРУЖНГННПОИ разрешава продажба на недвижим имот – частна общинска собственост, находящ се в гр.Болярово, ул.“Никола Й.Вапцаров“ № 3, вх.Б, ет.3, ап.9 и представляващ: самостоятелен обект в сграда с идентификатор №05284.501.168.1.21 с площ 91,68 кв.м,  намиращ се в сграда № 1, разположена в поземлен имот с идентификатор № 05284.501.168, предназначение на обекта: жилище, апартамент, прилежащи части: избено помещение № 9 с площ 7,76 кв.м. заедно с 8,144% ид.ч. от общите части на сградата по кадастралната карта на гр. Болярово при граници на обекта: на същия етаж: на същия етаж: 05284.501.168.20 и 05284.501.168.1.7; под обекта: 05284.501.168.1.18; над обекта: 05284.501.168.1.24, на З. Й. И., от гр.Болярово, обл.Ямболска, за стойността – 12076,00/ дванадесет хиляди и седемдесет и шест / евро без ДДС.

5. На основание чл.35 ал.6 от ЗОС и чл.41 ал.1 от Наредба № 10 за УРУЖНГННПОИ упълномощава кмета на общината да издаде заповед и сключи договор за продажба със З. Й. И., от гр.Болярово.

6.На основание чл.44, ал.1, т.18 от ЗМСМА кмета на общината да изпрати на общински съвет заповедта на кмета и договора в изпълнения на решенията в тридневен срок от издаването им.

Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев

По точка 8 от дневния ред, относно Продажба на съсобствен недвижим имот – частна общинска собственост, представляващ поземлен имот с идентификатор № 83051.501.307 по кадастралната карта на с. Шарково, община Болярово, докладва: Христо Христов – кмет на общината.
Красимир Григоров – председател на ОбС – колеги, докладната записка е разгледана от първа постоянна комисия, затова предоставям думата на председателя г-жа Ганева, за да ни запознае със становище на комисията.
Веселина Ганева – председател на ПК – по-голямата част от имота е собственост на заявителя. Съгласно ЗОС прекратяването на собствеността на имоти между държавата, общината и ФЛ или ЮЛ се извършва след решение на общинския съвет. Както обикновено са приложени и необходимите документи. Нямаме забележки. Становището на комисията е докладната записка да бъде приета със съпровождащите я проекто решения.

Други предложения не бяха изказани и ОбС взе Решение № 457  На основание чл. 21, ал. 1, т. 8 от ЗМСМА, Общински съвет Болярово
Р Е Ш И:

1. На основание чл.8 ал.9 от ЗОС приема Промяна на програмата за управление и разпореждане на общинска собственост за периода м. 01.2026 г.- м. 12.2026 год. в Община Болярово, като в Приложение № 3 включва за продажба следният имот:

- 500/1664 м2 идеални части от дворно място цялото с  площ 1664 м2, съставляващ ПИ с идентификатор № 83051.501.307 по КККР на  с.Шарково, община Болярово, област Ямбол, одобрена със Заповед № РД-18-102/28.11.2008г.

2. На основание чл.8, ал.10 от ЗОС, задължава Председателя на ОбС гр.Болярово да удостовери промяна в  програмата и да издаде нареждане за обнародването и във в-к “Крайгранична искра” и на интернет страницата на общината.

3. На основание чл.36 ал.1, т.2 от ЗОС и  чл.46 ал.1 т.2 и ал.3 от Наредба № 5 за реда придобиване, управление разпореждане с общинско имущество на Общински съвет - Болярово разрешава продажба на съсобствен недвижим имот – частна общинска собственост, находящ се в с.Шарково, общ.Болярово и представляващ: - Дворното място с площ  500/1664 м2 идеални части от дворно място цялото с  площ 1664 м2, съставляващ ПИ с идентификатор № 83051.501.307 по КККР на  с.Шарково, община Болярово, област Ямбол, одобрена със Заповед № РД-18-102/28.11.2008г., при граници на имота: 83051.501.306; 83051.501.305; 83051.501.313 и 83051.501.308 на „БЪЛГАРИЯДИРЕКТ“ ЕООД, ЕИК 200938648 с управител ДАМЯНО БАЛДИ, за сумата – 1300,00 евро / хиляда и триста евро/ без ДДС, 1560,00 евро / хиляда петстотин и шестдесет евро / с ДДС.


4. На основание чл.52, ал.5, т.1 от ЗМСМА, Общински съвет-Болярово определя 30% от продажната цена на имота да бъде използвана за финансиране на изграждането, за основен и текущ ремонт на социалната и техническата инфраструктура на територията на кметство с.Шарково, общ.Болярово, след реализиране на сделката.

5. На основание чл.36 ал.3 от ЗОС и чл.47 ал.2 от Наредба № 5 за реда придобиване, управление разпореждане с общинско имущество на Общински съвет - Болярово упълномощава кмета на общината да издаде заповед и  сключи договор за продажба с „БЪЛГАРИЯДИРЕКТ“ ЕООД, с управител ДАМЯНО БАЛДИ.
6.На основание чл.44, ал.1, т.18 от ЗМСМА кмета на общината да изпрати на общински съвет заповедта на кмета и договора в изпълнения на решенията в тридневен срок от издаването им.

Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев


По точка 9 от дневния ред, относно Приемане на  Правила за етично поведение и представителство на интереси в Общински съвет – Болярово и Правила за представителство на интереси и провеждане на лични срещи с външни организации в Общински съвет – Болярово, докладва: Мария Тодорова – Председател на комисия.
Красимир Григоров – председател на ОбС – колеги, докладната записка е разгледана от комисията по европейски програми и здравеопазване, затова предоставям думата на г-жа Тодорова за да ни запознае със становището на комисията.
Мария Тодорова – председател на ПК – в трета постоянна комисия, разгледахме настоящата докладна записка. В Държавен вестник, бр. 30/27.03.2026 г. е обнародван Законът за прозрачност при представителство на интереси. Законът въвежда нови изисквания както към организациите, които се стремят да влияят върху публичните решения, така и към самите органи на власт - включително кметовете, председателите на общински съвети и общинските съветници. Правомощията на общините и общинските съвети по новия закон са следните: Приемане на етични правила; Регламентиране на реда за лични срещи; Водене на публичен календар на срещите; Публикуване на справка за становищата при обществени консултации; Разглеждане на становища. Комисията ни подготви правила за етично поведение, които са приложение към докладната записка, като се съобрази и със срока, който трябваше да бъде спазен, а именно 27.09.2026 г. Становището на комисията е, докладната записка да бъде приета, заедно със съпътстващите я решения.

Други предложения не бяха изказани и ОбС взе Решение № 458  На основание чл. 21, ал. 1, т. 23 и ал. 2 от Закона за местното самоуправление и местната администрация (ЗМСМА), във връзка с въведените изисквания за прозрачност при представителство на интереси и предотвратяване на конфликт на интереси, Общински съвет Болярово
Р Е Ш И:

1.  Приема „Правила за етично поведение на общинските съветници в Общински съвет – Болярово“ (Приложение № 1).

  2.  Приема „Правила за представителство на интереси и провеждане на лични срещи с външни организации в Общински съвет – Болярово“ (Приложение № 2)
Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев

По точка 10 от дневния ред, относно Представяне на актуализиран годишен план за дейността на звено „Вътрешен одит“ в община Болярово за 2026 г. за сведение, докладва: Христо Христов – кмет на общината.

Красимир Григоров – председател на ОбС – колеги, докладната записка е разгледана от постоянната комисия на г-жа Ганева, затова й предоставям думата становище на комисията, а след това и на останалите ще имате думата за изказвания.
Веселина Ганева – председател на ПК – план за дейността на звено «Вътрешен одит» за 2026 г. Разгледахме и приехме през месец януари. Към третото тримесечие се добавя още една одитна единица, а именно социалната програма «Топъл обяд». Всичко по дейността на Вътрешния одит е свършено, така че одитните ангажименти за 2026 г. са изпълнени. Това е замисъла на самата докладна записка актуализация на годишния план. Нямаме забележки. Становището на комисията е, докладната записка да бъде приета в този вид, заедно с предложените проекто решения.
Други предложения не бяха изказани и ОбС взе Решение № 459 На основание  чл. 21, ал. 1, т. 23 от ЗМСМА и  чл. 34, ал. 5 от Закона за вътрешния одит в публичния сектор, Общински съвет Болярово
Р Е Ш И:

1. Приема за сведение актуализиран годишен план за дейността на звено „Вътрешен одит“ в Община Болярово за 2026 г.

2. На основание чл. 44 ал.1 т.7 от ЗМСМА задължава кмета на община Болярово да организира изпълнението на годишния план за дейността на звено „Вътрешен одит“ на община Болярово.

Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев



По точка 11 от дневния ред, относно Предложение за определяне на представител на община Болярово за участие в насроченото извънредно общо събрание на акционерите на МБАЛ „Свети Пантелеймон“ АД гр. Ямбол на 30.10.2026 г. от 11,00 часа при дневен ред публикуван на интернет страницата на Търговския регистър към Агенция по вписванията и за съгласуване позиция и мандат на представителя на общината по въпросите от дневния ред, докладва Христо Христов – кмет на общината.

Красимир Григоров – председател на ОбС – уважаеми колеги, точката беше внесена в началото на заседанието. Кмета разясни, а виждате и в самата докладна точно какво касае ш какво ще се разглежда на самото общо събрание. Ако, нямате въпроси, мнения и коментари предлагам да преминем към гласуване.

Други предложения не бяха изказани и ОбС взе Решение № 460 На основание чл. 21, ал. 1, т. 9 от ЗМСМА Общински съвет Болярово

Р Е Ш И:
I. На основание чл. 44, ал. 1, т. 15 от ЗМСМА, възлага на кмета на община Болярово Христо Христов да участва в извънредното общо събрание на МБАЛ „Св. Пантелеймон“ АД гр. Ямбол с адрес на управление ул. „Панайот Хитов“ № 30 на 30.10.2026 г. от 11,00 часа в малката зала на лечебното заведение на което да представи препис от решението на ОбС Болярово, взето в заседанието му с определената позиция и мандат на публикуваните точки първа и втора от дневния ред и предложените проекти за решения, както следва:
По точка 1: Общото събрание на акционерите, взема решение по чл. 56, ал. 13 от ППЗПП и т. 8 от Забележките към Приложение № 2 „Показатели и критерии за определяне на балната оценка в публичните предприятия“ към чл. 56, ал. 2 от ППЗПП, като намалява стойността на една бална единица, определена в чл. 56, ал. 3 и ал. 4 от ППЗПП, включително в случаите по ал. 6 и заменя показатели № 4 и № 5 от Приложение № 2 към чл. 56, ал. 2 от ППЗПП, съгласно Приложение № 1 към писмо с изх. № 20-01-42/12.08.2026 г. на Министъра на здравеопазването на Република България. Да гласува „за приемане“.

По точка 2: Общото събрание на акционерите взема решение за приемане и въвеждане на Система за управление на корупционния риск /СУКР/ в лечебното заведение. Да гласува „за приемане“.
При липса на кворум, на основание чл. 227, ал. 3 от Търговския закон, Общото събрание ще се проведе на 16.11.2026 год. от 11.00 часа на същото място и при същия дневен ред.

II.  Задължава изпълнителния директор на МБАЛ „Св. Пантелеймон“ АД        гр. Ямбол с адрес на управление ул. „Панайот Хитов“ № 30, след заседанието на общото събрание да изпрати протокола на председателя на ОбС Болярово за информиране на общинските съветници на Община Болярово за взетите решения и участието на представителя на община Болярово в общото събрание на акционерното дружество.
III. На основание чл. 44, ал. 1, т. 7 от ЗМСМА, задължава кмета на общината  да организира изпълнението на решенията.
Гласували:
11 “за”; 

                0 “против”; 

    0 “въздържали се”  



1.Ана Минчева

2.Ана Петрова-Димитрова



3.Ангел Митов



4.Атанас Дженков



5.Василка Чорлова



6.Веселина Петова Ганева



7.Йордан Трифонов



8.Красимир Григоров



9.Мария Тодорова



10.Христо Николов



11.Янко Анев

         По точка 12 от дневния ред, относно изказвания, питания, становища и предложения на гражданите. 

Христо Христов – кмет на общината – обръщам се към общинските съветници, след заседанието на общинския съвет днес, предстои да проведем среща с началника на РУ Елхово, във връзка с натрупани проблеми във връмето. 

След нея предстои и втора среща с представители на В и К Ямбол.

При желание от Ваша страна можете да останете за присъствие и при евентуални въпроси да ги отправяте към тях.


Поради изчерпване на дневния ред,  заседанието беше закрито в 11,00 часа.

Красимир Григоров /п/
Председател на ОбС Болярово

